केट ने पश्चिमी लंदन के सेंट मैरी अस्पताल में शाही बच्चे को जन्म दिया.शाही परिवार के इस नए सदस्य का जन्म ब्रितानी समय के अनुसार दोपहर बाद चार बजकर 24 मिनट पर हुआ और नवजात शिशु का वजन तीन किलो 628 ग्राम है.महल की तरफ से जारी बयान में कहा गया है कि डचेज़ और उनकी संतान, दोनों बिल्कुल सही हैं और रात भर अस्पताल में ही रहेंगे.शाही बच्चे के पैदा होने की खबर बकिंघम पैलेस में सुसज्जित पट्टिका पर प्रदर्शित की गई है.इससे पहले सेंट मैरी अस्पताल से शाही महल का एक अधिकारी मेडिकल स्टाफ का हस्ताक्षर किया हुआ बुलेटिन पुलिस की देखरेख में महल ले गया.एक प्रेस विज्ञाप्ति के अनुसार शाही बच्चे के जन्म के समय ड्यूक ऑफ कैम्ब्रिज यानी प्रिंस विलियम भी मौजूद थे.इसके अनुसार, “महारानी, ड्यूक ऑफ एडिनबरा, प्रिंस ऑफ वेल्स, डचेज़ ऑफ कॉर्नवाल, प्रिंस हैरी और दोनों परिवारों के लोगों को इस ख़बर के बारे में सूचित कर दिया गया है और सभी इससे प्रफुल्लित हैं.”ब्रितानी प्रधानमंत्री डेविड कैमरन ने ट्विटर पर लिखा है, “मैं ड्यूक और डचेज़ के लिए खुश हूं कि उनके बेटे का जन्म हो गया है. पूरा देश जश्न मनाएगा. वो जबरदस्त माता पिता साबित होंगे.”विपक्षी लेबर पार्टी के नेता एड मिलिबैंड ने ट्विटर पर लिखा है, “ड्यूक और डचेज़ ऑफ कैम्ब्रिज को बहुत बहुत बधाई. मैं उनके और उनके बच्चे के लिए खुशियों और अच्छी सेहत की कामना करता हूं.”बीबीसी के शाही मामलों के संवाददाता पीटल हॉन्ट का कहना है कि ड्यूक और डचेज़ ने अपनी संतान के पैदा होने की खबर अपने परिवार को देने से पहले खुद उसके साथ कुछ समय बिताया.बीबीसी संवाददाता के अनुसार शाही डॉक्टर ने शाही परिवार के नए सदस्य के आगमन को “अदभुत बच्चा, सुंदर बच्चा” कहा है.इस बीच कनाडा के प्रधानमंत्री स्टीफेन हार्पर ने बधाई देते हुए कहा है, “कनाडा के लोग शाही परिवार के नए सदस्य के जन्मदिन पर बेहद खुश हैं.”(बीबीसी हिन्दी के एंड्रॉएड ऐप के लिए 



यहां क्लिक करें. आप हमें 



फ़ेसबुक और ट्विटर पर 



फ़ॉलो भी कर सकते हैं.)